CELEX: 22020D1454
Language: hu
Date: 2018-04-27 00:00:00
Title: Az EGT Vegyes Bizottság 94/2018 határozata (2018. április 27.) az EGT-megállapodás XIII. mellékletének (Közlekedés) módosításáról (2020/1454)

15.10.2020   
               
               
                  HU
               
               
                  Az Európai Unió Hivatalos Lapja
               
               
                  L 340/29
               
            
         AZ EGT VEGYES BIZOTTSÁG 94/2018 HATÁROZATA
         (2018. április 27.)
         az EGT-megállapodás XIII. mellékletének (Közlekedés) módosításáról (2020/1454)
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A belvízi hajózásban szükséges szakmai képesítések elismeréséről, valamint a 91/672/EGK és a 96/50/EK tanácsi irányelv hatályon kívül helyezéséről szóló, 2017. december 12-i (EU) 2017/2397 európai parlamenti és tanácsi irányelvet (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2017/2397 irányelv 2022. január 18-tól kezdődően hatályon kívül helyezi a megállapodásba foglalt 91/672/EGK és 96/50/EK tanácsi irányelvet, amelyeket ezért 2022. január 18-i hatállyal el kell hagyni az EGT-megállapodásból.
                  
               
                     (3)
                  
                  
                     Az EGT-megállapodás XIII. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XIII. melléklete a következőképpen módosul:
            
                        1.
                     
                     
                        A melléklet a 46b. pont (96/50/EK tanácsi irányelv) után a következő ponttal egészül ki:
                        
                                    „46c.
                                 
                                 
                                    
                                       32017 L 2397: az Európai Parlament és a Tanács (EU) 2017/2397 irányelve (2017. december 12.) a belvízi hajózásban szükséges szakmai képesítések elismeréséről, valamint a 91/672/EGK és a 96/50/EK tanácsi irányelv hatályon kívül helyezéséről (HL L 345., 2017.12.27., 53. o.).”
                                 
                              
                  
                        2.
                     
                     
                        A 46a. pont (91/672/EGK tanácsi irányelv) és a 46b. pont szövegét (96/50/EK tanácsi irányelv) 2022. január 18-tól kezdődő hatállyal el kell hagyni.
                     
                  
         
            2. cikk
            Az (EU) 2017/2397 irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. április 28-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. április 27-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 345., 2017.12.27., 53. o.
         
            (*1)  Alkotmányos követelmények fennállását nem jelezték.